Perbadanan Kemajuan Negeri Selangor

Perbadanan Kemajuan Negeri Selangor atau singkatannya (PKNS) adalah suatu agensi kerajaan yang ditubuh oleh kerajaan bagi membantu kerajaan negeri Selangor dalam usaha membangunkan negeri dengan kesaksamaan ekonomi yang adil dan pertumbuhan sosio ekonomi yang berpandukan dasar kerajaan demi mewujudkan kestabilan, keharmonian dan keadilan sosial, khususnya bagi negeri Selangor.

Sejarah

PKNS telah ditubuhkan pada 1 Ogos 1964 di bawah Enakmen Perbadanan Kemajuan Negeri Selangor, 1964 (Sel. Enact.No.4 of 1964) sebagai badan berkanun dan agensi pembangunan peringkat negeri bertujuan untuk mengisi kemerdekaan menerusi pengagihan dan penggalakan pertumbuhan sosio-ekonomi ke seluruh negeri Selangor berpandukan dasar-dasar kerajaan dalam mewujudkan kestabilan, keharmonian dan keadilan sosial bagi mencapai wawasan negara. Harapan ini dilaksanakan menerusi pembangunan hartanah, pembangunan perdagangan, pembangunan perindustrian dan pelaburan.

Bandar/ Taman yang dimajukan oleh PKNS  
 Shah Alam, ibu negeri Selangor selepas pembelian Kuala Lumpur oleh kerajaan Malaysia. Dibangunkan pada tahun 1960an.

 Kota Damansara, terletak di dalam daerah Petaling. Dibangunkan pada tahun 1980an

 Bandar Baru Bangi, terletak 25km dari Bandaraya Kuala Lumpur. Dibangunkan pada tahun 1974 dan siap sepenuhnya pada tahun 2007.
 Cyberjaya, terletak 30km dari Bandaraya Kuala Lumpur. Dibangunkan pada tahun 1996 dan ia termasuk dalam Koridor Raya Multimedia (Multimedia Super Corridor).
 Antara Gapi, terletak 44km dari Bandaraya Kuala Lumpur. Dibangunkan bermula tahun 1998 dan merupakan antara pembangunan yang sedang giat dibangunkan PKNS kini.

 Anak Syarikat 
PKNS mempunyai beberapa anak syarikat menjadikan PKNS sebagai syarikat konglomerat. Berikut merupakan senarai anak syarikat PKNS:
No. Subsidiary  CEO1 Worldwide Holdings Berhad  Y.Bhg. Datin Paduka Hajah Norazlina Zakaria2 PECB Properties Berhad  Tuan Hj. Azhar bin Ahmad3 Selaman Sdn. Bhd.  Puan Hajah Kamarul Azian Hashim4 PKNS Real Estate Sdn. Bhd. (PREC)  Tuan Sr. Haji Fakru Radzi Ab. Ghani5 Pi Brilliant Berhad  Tuan Haji Mohd Zain bin Sarman6 Selgate Corporation Sdn. Bhd.  YBhg. Dato’ Noor Hisham bin Mohd Ghouth7 Datumcorp International Sdn. Bhd. (DCI)  YM. Tengku Khairil Azwan bin Tengku Abdul Samad8 SACC Convec Sdn. Bhd.  Puan Hajah Nor Azlina binti Amran9 Selangor Industrial Corporation Sdn. Bhd.  Tuan Haji Saharom bin Mohni10 Akademi PKNS Sdn. Bhd.  Encik Mohd Raihan bin Tahir11 De Palma Management Services Sdn. Bhd. (DPMS)  -12 PKNS FM Integrated Sdn. Bhd.  Tuan Haji Shamshul Bahari bin Ahmad13 PKNS Golf Management Services Sdn. Bhd.  Tuan Haji Zubir bin Idrus

 Lihat juga 
 PKNS FC

Pautan luar
Laman Rasmi PKNS 

 Rujukan 
Kategori:Syarikat Malaysia
Kategori:Selangor
Kategori:Jabatan Perdana Menteri Malaysia